ธิติสรรค์ กู้ดเบิร์น

ธิติสรรค์ กู้ดเบิร์น (; เกิด 30 มิถุนายน พ.ศ. 2542) เป็นนักแสดง นายแบบ และอดีตนักกีฬารักบี้ลูกครึ่งไทย-อังกฤษ ธิติสรรค์มีชื่อเสียงจากการเป็นผู้ชนะในการประกวดความงามชายระดับนานาชาติอย่างมิสเตอร์อินเตอร์เนชันแนล 2023 และมิสเตอร์อินเตอร์เนชันแนลไทยแลนด์ 2023

ทั้งนี้ธิติสรรค์เคยเป็นผู้เข้าประกวดในรายการเดอะเฟซเมนไทยแลนด์ ซีซัน 2 และซีซัน 3 และจะเป็นพิธีกรในซีซัน 4

ประวัติ
ธิติสรรค์เกิดเมื่อวันที่ 30 มิถุนายน พ.ศ. 2542 ณ กรุงเทพมหานคร ประเทศไทย โดยบิดาเป็นชาวอังกฤษและมารดาเป็นชาวไทย ธิติสรรค์จบการศึกษาในระดับปริญญาตรีจากคณะวิศวกรรมศาสตร์สาขาวิศวกรรมคอมพิวเตอร์หลักสูตรนานาชาติมหาวิทยาลัยมหิดล และเคยเป็นนักกีฬารักบี้โดยเคยเป็นทั้งกัปตันทีมรักบี้นักเรียนไทยและเคยเป็นหนึ่งในรักบี้ทีมชาติไทยชุดยู-18

การประกวด
ธิติสรรค์ได้เริ่มเข้าสู่การประกวดจากการเป็นหนึ่งในผู้เข้าแข่งขันในรายการเดอะเฟซเมนไทยแลนด์ ซีซัน 2 เมื่อปีพ.ศ. 2561 โดยเขาได้เป็นหนึ่งในทีมของพลพัฒน์ อัศวะประภา หรือทีมหมู อาซาว่า และได้ตำแหน่งรองชนะเลิศ ในปีพ.ศ. 2562 ธิติสรรค์ได้เป็นผู้เข้าแข่งขันในรายการเดอะเฟซเมนไทยแลนด์ ซีซัน 3 ซึ่งเขาได้อยู่ในทีมของอารยา อินทราและอจิรภา ไมซิงเกอร์ หรือทีมอาร์ตบีน่า ในครั้งนี้เขาอยู่ในอันดับที่ 12 ของการแข่งขัน

ต่อมาในปีพ.ศ. 2566 ธิติสรรค์ได้เข้ารวมการประกวดมิสเตอร์อินเตอร์เนชันแนลไทยแลนด์ 2023 ในครั้งนั้นเขาสามารถชนะการประกวดจากผู้เข้าแข่งขันทั้งหมด 28 คน และได้เป็นตัวแทนประเทศไทยในการประกวดมิสเตอร์อินเตอร์เนชันแนล 2023

โดยในการประกวดมิสเตอร์อินเตอร์เนชันแนล 2023 ซึ่งจัดขึ้น ณ กรุงเทพมหานคร ประเทศไทย ในวันที่ 17 กันยายน พ.ศ. 2566 จากผู้เข้าประกวดทั้งหมด 36 ประเทศ ธิติสรรค์สามารถชนะการประกวดและเป็นตัวแทนจากประเทศไทยคนแรกที่ได้ดำรงตำแหน่ง

ผลงาน
 ซิงเกิล 
 ปี พ.ศ. ชื่อเพลง 2567 Walk My Way 2568 Cause I Had You

ภาพยนตร์
ปี พ.ศ. เรื่อง รับบท 2563เลิฟยู โคกอีเกิ้งมาร์ค2569ผีโพงกัน

ละครโทรทัศน์
ปี พ.ศ. เรื่อง รับบท สถานี2564ดงพญาเย็นโมกข์ (รับเชิญ)ช่องวัน 312565รตีลวงเจส (รับเชิญ)ช่อง 3 เอสดีบอดี้การ์ดหมอลำดอนช่องวัน 31 2566ข้าวเหนียวทองคำหัวหน้าหมู่บ้าน (รับเชิญ)ดอกหญ้าป่าคอนกรีตศักดาปาฏิหาริย์รัก เจฟฟ์ (รับเชิญ)พีพีทีวี 2568ผาแดงนางไอ่ผาเวียง (อดีต)  ร.ต.ต.ภูผา (ปัจจุบัน)ช่องวัน 31

ซีรีส์
ปี พ.ศ. เรื่อง รับบท สถานีอ้างอิง2566หอมกลิ่นความรัก (I Feel You Linger In The Air)มิสเตอร์เจมส์ช่องวัน 312568รักขบวนนี้หัวใจเกือบวาย (Roller Coaster The Series)แลมป์ช่อง 3 เอชดีRestartขอเป็นพระเอกในหัวใจพระเอกเสน่หาวาโยหอมกลิ่นความรัก2 (I Feel You Linger In The Air)มิสเตอร์เจมส์ช่องวัน 31

อ้างอิง

แหล่งข้อมูลอื่น



หมวดหมู่:บุคคลจากกรุงเทพมหานคร
หมวดหมู่:ชาวไทยเชื้อสายอังกฤษ
หมวดหมู่:นายแบบไทย
หมวดหมู่:นักแสดงชายชาวไทย
หมวดหมู่:นักกีฬาชาวไทย
หมวดหมู่:มิสเตอร์อินเตอร์เนชันแนล
หมวดหมู่:บุคคลจากคณะวิศวกรรมศาสตร์ มหาวิทยาลัยมหิดล
หมวดหมู่:นักแสดงชายชาวไทยในศตวรรษที่ 21